“กรภัทร” ชี้ SET ฟื้นตัวต่อเนื่อง แนะเก็บ 6 หุ้นจังหวะย่อตัว
“กรภัทร วรเชษฐ์” มองตลาดหุ้นไทยฟื้นตัวเนื่อง รับข่าวดีเงินเฟ้อ -บอนด์ยีลด์ลดลง วางกรอบดัชนีสัปดาห์นี้ แนวต้าน 1,600 -1,609 จุด แนวรับ 1,565 จุด ชู 6 หุ้นเด่น GULF - GPSC - ADVANC- BBL - TIDLOR - TLI ช่วงจังหวะย่อตัวเก็งกำไร
“กรภัทร วรเชษฐ์” มองตลาดหุ้นไทยฟื้นตัวเนื่อง รับข่าวดีเงินเฟ้อ -บอนด์ยีลด์ลดลง วางกรอบดัชนีสัปดาห์นี้ แนวต้าน 1,600 -1,609 จุด แนวรับ 1,565 จุด ชู 6 หุ้นเด่น GULF - GPSC - ADVANC- BBL - TIDLOR - TLI ช่วงจังหวะย่อตัวเก็งกำไร
6 ต.ค. 2565

นายกรภัทร วรเชษฐ์ ผู้อำนวยการ ฝ่ายวิจัยและบริการการลงทุน บริษัทหลักทรัพย์ โนมูระ พัฒนสิน จำกัด (มหาชน) เปิดเผยผ่านรายการ “ข่าวหุ้นเจาะตลาด” วันนี้ (6 ต.ค. 65) ว่า ภาพรวมตลาดหุ้นไทยสัปดาห์นี้มีโอกาสฟื้นตัวต่อเนื่อง รวมถึงสินทรัพย์เสี่ยงอื่นๆก็มีโอกาสฟื้นตัวเช่นกัน หลังเศรษฐกิจสหรัฐชะลอตัวลดลง บอนด์ยีลด์ (Bond Yield) ปรับตัวลดลง แต่ประเด็นที่ต้องจับตา คือวันที่ 13 ต.ค. 65 สหรัฐจะแถลงตัวเลขเงินเฟ้อ ถ้ามีการปรับลดลงต่อเนื่องจะผลดีกับตลาดหุ้นไทย
นอกจากนี้ยังต้องจับตาประเด็นพรรคคอมมิวนิสต์จีนด้วย เพราะจะส่งผลต่อตลาดหุ้นไทยเช่นกัน โดยสัปดาห์นี้มองว่าดัชนีหุ้นไทยจะเคลื่อนไหวอยู่กรอบแนวต้าน 1,600 -1,609 จุด แนวรับ 1,565 จุด สำหรับกลยุทธ์การลงช่วงนี้ แนะกลุ่มพลังงาน และโรงกลั่น หลังจากที่โอเปกพลัสมีมติลดกำลังการผลิต 2 ล้านบาร์เรล/วัน แต่ในระยาวมองว่า เศรษฐกิจโลกจะชะลอตัว ความต้องการใช้น้ำมันจะลดลง
สำหรับกลุ่มที่จะโดดเด่นระยะ 3-9 เดือน จากนี้ไปคือ กลุ่มโรงไฟฟ้า ซึ่งหากช่วงนี้ราคาย่อตัวลงมา แนะนำให้เข้าซื้อเก็บเข้าพอร์ต แนะนำ คือ บริษัทกัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ราคาเป้าหมาย 56.50 บาท และบริษัทโกลบอล เพาเวอร์ ซินเนอร์ยี่ จำกัด (มหาชน) หรือ GPSC ราคาเป้าหมาย 90 บาท
ต่อมาคือ หุ้นกลุ่มสื่อสารก็มีความน่าสนใจ  แนะนำ บริษัทแอดวานซ์ อินโฟร์ เซอร์วิส จำกัด (มหาชน) หรือ ADVANC ราคาเป้าหมาย 190 บาท เนื่องจากโครงสร้างธุรกิจเติบโตได้ด้วยตัวเองรับเศรษฐกิจที่ฟื้นตัว รวมถึงการเข้าซื้อ 3BB และการลงทุน JASIF สัดส่วน 19% ก็จะเป็นเป็นผลบวกต่อธุรกิจ นอกจากนี้หาก TRUE ควบรวม DTAC ได้จะทำให้คู่แข่งทางธุรกิจลดลง
อย่างไรก็ดียังมีหุ้นแนะนำอย่าง ธนาคารกรุงเทพ จำกัด (มหาชน) หรือ BBL ราคาเป้าหมาย 175 บาท ให้แนวต้าน 141 บาท ส่วนแนวต้านถัดไป 144 บาท ถัดมา บริษัทเงินติดล้อ จำกัด (มหาชน) หรือ TIDLOR ราคาเป้าหมาย 42 บาท ให้กรอบเก็งกำไร 28 – 29 บาท ช่วงนี้ราคาอาจย่อลงมาบ้างเนื่องจากลดลงตามอุตสาหกรรม กรณีที่แบงก์ชาติ และ สคบ. ที่จะเข้ามาคุมธุรกิจลีสซิ่งไม่ให้ดอกเบี้ยสูงเกินไป ซึ่งจะกระทบต่อ TIDLOR ระยะสั้นเท่านั้น เพราะโครงสร้างธุรกิจของ TIDLOR ไม่เกี่ยวกับเรื่องดังกล่าว รวมถึง บริษัทไทยประกันชีวิต จำกัด (มหาชน) หรือ TLI ราคาเป้าหมาย 20.10 บาท ให้แนวรับ 15 บาท แนวต้าน 16.10 บาท หากผ่านได้รับแนวต้านถัดไป 16.50 บาท